OpenLLM-France/wikimedia huggingface dataset:
# Pastora

Pastora és un grup de música català de Barcelona format pels germans Caïm Riba Pastor (guitarra i sintetitzadors) i Pauet Riba Pastor, fills de Pau Riba i Romeva i Mercè Pastor; i Dolo Beltrán (veu).
Pastora es va fundar el 1996 com un grup audiovisual quan els germans formaven el grup com a duo. Després, Dolo Beltrán es va unir a la formació i fins avui, Pastora han continuat la seva carrera com a trio. El seu èxit "Lola" es va convertir en una de les cançons més sonades del 2003, i en 2012 van treure el seu primer disc íntegrament en català, Una altra galàxia, i van guanyar el Premi Cerverí de lletres per a cançó amb la cançó que dona nom a l'àlbum. Anteriorment havíen publicat en català les cançons "Planetes marins" i "Dolços somnis" en els àlbums anteriors La vida moderna (2005) i Un viaje en noria (2011) respectivament.

## Discografia
### Àlbums d'estudi

* Trip show audio visual tecno simfonic (1998)
* Cosmossoma (2000)
* Pastora (2004)
* La vida moderna (2005)
* Circuitos de Lujo (2008)
* Pastora RMX ED (2009)
* Un viaje en noria (2011)
* Una altra galàxia (2012)

### Senzills

* Pastora
* "Un cuaderno lleno de cuentos"
* "Lunes"
* "Lola"
* "Mirona"
* "Tengo"
* La vida moderna
* "Archivo de palabras tristes"
* "Invasión"
* "Desolado"
* "Día tonto"
* "Em vindràs a buscar"
* Circuitos de lujo
* "Grandes despedidas"
* "Cósmica"
* "Cuánta vida"
* "Me tienes contenta"
* "Planetes Marins"
* Pastora RMX ED
* "Una mañana"
* Un viaje en noria
* "Feel the magic"
* Una altra galàxia
* "Una altra galàxia"
* Altres senzills
* "Penso en tu" (Sintonia de TVC per a la temporada d'hivern 2012)

## Referències

* ↑ «Pastora treu el primer disc en català: 'Una altra galàxia'». Ara, 24-05-2012. [Consulta: 14 febrer 2016].
* ↑ «'Una altra galàxia' de Pastora, premi Cerverí d'enguany». Vilaweb, 27-09-2012. [Consulta: 14 febrer 2016].
* ↑ «Pastora publican 'Una Altra Galàxia', su primer disco cantado íntegramente en catalán» (en castellà). Europa Press, 29-05-2012. [Consulta: 20 maig 2016].

## Enllaços externs

* Web oficial (castellà)
* Pastora a Mtv.es Arxivat 2007-12-11 a Wayback Machine. (castellà)
* Galeria d'imatges Arxivat 2007-08-25 a Wayback Machine. (castellà)
* Breu biografia (castellà)
Viccionari
# Mare de Déu de Lloseta

La Mare de Déu de Lloseta es troba a l'oratori del Cocó (Lloseta), coneguda també com a Mare de Déu del Cocó.
Segons la tradició, un pastor musulmà observà una resplendor extraordinari sobre una penya, vora un cocó. Cridà els habitants d'Aiamans, Lloseta i Robines (Binissalem), els quals trobaren dins una petita cova propera, una imatge morena de la Mare de Déu que traslladaren a l'església de Robines. Però, per dues vegades desaparegué d'aquest lloc i aparegué a la cova del Cocó. Llavors, s'entengué que volia ésser venerada a Lloseta, on se li aixecà un temple i un altar.

## La pedra de la cova. El didalet

L'any 1918, quaranta anys després de la construcció de la capella, es posà una pedra polida i llavorada al penyal del Cocó, a la part del torrent d'Almadrà. Al centre de la mateixa hi ha l'anagrama de Maria i just a sota, la data de 1918. Com a anècdota, que sabem des de nins, sota el penyal hi ha un clotet on ja els nostres pares ens hi feien ficar els dits un rere l'altre perquè deien que curaven de cert mal. Abans era un poc difícil el seu accés perquè hi havia el perill de llenegar i caure a dins el torrent. Avui, amb les obres de reforma, s'ha fet accessible. Sigui com sigui, el didalet ja forma part de la institució del Cocó. El dia de la romeria del Cocó, el primer dimecres després de Pasqua de Resurrecció, es fa ofici a la Mare de Déu de Lloseta i es canta uns goigs dedicats a ella.

## Referències

* ↑ «Oratori del Cocó». A: Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 335-336. ISBN 84-8661702-2.
* ↑ Jaume Capó Villalonga, L'Oratori del Cocó. Gràfiques Miramar ISBN 84-300-4185-0

## Vegeu també

* Lloseta
* L'oratori del Cocó
* Binissalem
# Mare de Déu de Gràcia (el Ru)

La Mare de Déu de Gràcia és una ermita romànica llombarda de començament del segle xii, situada al municipi de Castilló de Sos, dins de la Franja de Ponent a la comarca de la Ribagorça a l'indret conegut com el Ru.
La seva planta és d'una nau i absis cilíndric amb arcuacions cegues, amb un campanar en torre sobre el centre de la volta amb finestres geminades a cada cara, similar al cos superior de Sant Climent de Taüll. La portalada era originalment de mig punt dovellada, si bé la part externa ha estat substituïda per una llinda semicircular que deixa la porta quadrada amb un timpà sobreposat.
El seu estat és correcte i ha estat restaurada recentment.

## Referències

* ↑ Fitxa al Portal románico aragonés
# Ortografia italiana

L'ortografia italiana és l'ortografia de la llengua italiana.

## Grups consonàntics

Un dels dubtes ortogràfics més freqüents té a veure a la correcció de l'escriptura dels grups consonàntics en italià. En aquest cas la refència a la pronunciació no sols ens ajuda ben poc, fins i tot ens pot despistar, ja que a les regions del Nord d'Itàlia hi ha la tendència d'elimimar els grups consonàntics, mentre que al Centre i al Sud es pronuncien fins i tot quan no caldria.
Per tenir alguna indicació de com comportar-nos haurien de recordar les següents regles:
* b no s'escriu doble en les paraules que acaben –bile (ama-bile, automo-bile).
* g i z no s'escriu doble en les paraules que acaben en -ione (az-ione, integra-zione, accelera-zione)
* existeixen prefixos que en posició davant de l'arrel de la paraula demanen l'escriptura doble de la consonant posterior (excepte en el cas que la consonant es tracti de la lletra s). Aquests prefixos són:
    da-, se-, fra-, su-, sopra-, sovra-, contra-.

## Referències

* ↑ Alfabeto italiano a marconisida.com
* ↑ Pronunciación del italiano: vocales y consonantes

## Bibliografia

* Nicoletta Maraschio, Grafia e ortografia: evoluzione e codificazione. In: Storia della lingua italiana, vol. I, I luoghi della codificazione, a cura di Luca Serianni e Pietro Trifone, Torino, Einaudi, 1993, pp. 139–227.
* Henry Rogers, Writing systems: a linguistic approach, Oxford, Blackwell, 2005.
* Luca Serianni, con la collaborazione di Alberto Castelvecchi. Grammatica italiana. Italiano comune e lingua letteraria. Torino, UTET, 1988. ISBN 88-02-04154-7
* Luca Serianni. Italiano. Milano, Garzanti, 2000. ISBN 978-88-11-50488-7

## Enllaços externs

* Danesi, Marcel (1996). Italian the Easy way
* Pronuncia - locuta.com: alcune lezioni d'italiano per anglofoni, dove la parte di fonetica è trattata in maniera accurata
* «Accento grafico su i e u: grave o acuto?».
# Pagani

Pagani és un municipi italià, situat a la regió de Campània i a la província de Salern. L'any 2004 tenia 34.775 habitants.

## Referències

* ↑ «Pagani». Gran Enciclopèdia Catalana. Barcelona: Grup Enciclopèdia Catalana.
# Paganoïta

La paganoïta és un mineral de la classe dels fosfats. Rep el nom en honor de Renato Pagano (1938-) i Adriana (Paccagnella) Pagano pel seu llarg servei a la comunitat mineralògica europea.

## Característiques

La paganoïta és un fosfat de fórmula química NiBi(AsO₄)O. Va ser aprovada com a espècie vàlida per l'Associació Mineralògica Internacional l'any 1999, i la primera publicació data del 2001. Cristal·litza en el sistema triclínic. La seva duresa a l'escala de Mohs es troba entre 1 i 2.
Segons la classificació de Nickel-Strunz, la paganoïta pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: thadeuïta, durangita, isokita, lacroixita, maxwellita, panasqueiraïta, tilasita, drugmanita, bjarebyita, cirrolita, kulanita, penikisita, perloffita, johntomaïta, bertossaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, nickelaustinita, tangeïta, gottlobita, hermannroseïta, čechita, descloizita, mottramita, pirobelonita, bayldonita, vesignieïta, jagowerita, carlgieseckeïta-(Nd), attakolita i leningradita.

## Formació i jaciments

Va ser descoberta a Johanngeorgenstadt, al districte homònim d'Erzgebirge, a l'estat de Saxònia, Alemanya. Es tracta de l'únic indret on ha estat descrita aquesta espècie mineral.

## Referències

* ↑ «Paganoite» (en anglès). Mindat. [Consulta: 11 març 2018].
# Pagar per jugar

* No s'ha de confondre amb P2P.
El terme Pay to play (o també Pay-2-Play), formes en anglès per pagar per jugar, és un mètode de serveis en línia, específicament referit als jocs, que requereix que els usuaris paguin per jugar-lo. Usualment, fa referència als jocs MMORPG, on els jugadors han de pagar per mantenir actiu el compte, com és el cas de World of Warcraft, Final Fantasy XI, Ragnarok Online o Mu Online. Les millores de RuneScape o Virtonomics permeten de tenir comptes lliures sense pagaments o comptes pay-to-play amb una llarga llista d'avantatges.
El terme també pot referir-se a algun joc com Habbo Hotel, on hi ha jocs dins el joc, i hom pot fer servir el mètode pay to play per entrar dins el joc, mentre aquests està en progrés.

## Referències

* ↑ «What is Pay to Play (P2P)? - Definition from Techopedia» (en anglès). [Consulta: 23 agost 2021].
# Mantidactylus wittei

Mantidactylus wittei és una espècie de granota de la família dels mantèl·lids endèmica de Madagascar.

## Referències

* Fordham et al (2006). Mantidactylus wittei. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Mantiel

Mantiel és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 69 | 74 | 94 | 79 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Pau Barrena

Pau Barrena (Barcelona, 1986) és un fotoperiodista català, guanyador del tercer premi World Press Photo 2014 en la categoria de retrats, per una fotografia d'una núvia amaziga. També ha rebut el Premi Casa Àfrica (2013) Va estudiar publicitat i relacions públiques, amb una postgrau de fotoperiodisme a la UAB. Va iniciar-se professionalment en el món del fotoperiodisme durant les càrregues policials del moviment 15M, el 29 de maig de 2011. Posteriorment va treballar com a becari en un diari de Croàcia. Des de llavors, ha treballat com a freelance per a diaris com Le Monde, Der Spiegel, Time, The Guardian, The Sunday Times, The Times of India, així com per a diverses agències. A Catalunya es poden veure fotografies seves al Setmanari La Directa.

## Referències

* 1 2 Gutiérrez, Àlex «Un retrat del català Pau Barrena, entre les imatges premiades del World Press Photo» (paper). Diari Ara, 15-02-2014, p. 59 [Consulta: 16 febrer 2014].
* ↑ «bserved Portraits, 3rd prize singles, Pau Barrena». Web. World Press Photo. Arxivat de l'original el 22 de febrer 2014. [Consulta: 16 febrer 2014].

## Enllaços externs

* Pau Barrena - Lloc web oficial
# Zarzuela de Jadraque

Zarzuela de Jadraque és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 31 | 31 | 41 | 46 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Província de Zamora-Chinchipe

Zamora-Chinchipe és una de les 22 províncies de l'Equador, situada a l'extrem meridional de l'Amazònia equatoriana, dominada pels rius Zamora i Nangaritza i tocant als primers contraforts andins que, en una determinada zona formen la serralada del Còndor, escenari dels conflictes fronterers amb el Perú (com el conflicte de Paquisha i la guerra del Cenepa). La seva capital és Zamora i té uns 70.000 habitants. En aquesta província es troba el Parc Nacional Podocarpus.
La província consta de 9 cantons (capital entre parèntesis):
* Centinela del Cóndor (Zumbi)
* Chinchipe (Zumba)
* El Pangui (El Pangui)
* Nangaritza (Nangaritza)
* Palanda (Palanda)
* Paquisha (Paquisha)
* Yacuambi (Yacuambi)
* Yanzatza (Yanzatza)
* Zamora (Zamora)
# Young Women's Christian Association

YWCA (en anglès: Young Women's Christian Association) (en català: Associació Cristiana de Dones Joves), versió femenina de la YMCA, és una organització social orientada al desenvolupament d'oportunitats per a les dones en relació a llocs de poder i liderat, YWCA no discrimina per motius racials o de gènere. La primera d'aquestes organitzacions va ser creada al Regne Unit en 1865. Avui en dia l'organització matriu està localitzada a Ginebra (Suïssa), i té delegacions per tot el món, amb lleugeres variacions en els seus programes.
# Louata

Louata és una vila de la costa de Tunísia, a l'extrem nord de la governació de Sfax. Té uns tres mil habitants que viuen de la pesca (sobretot del pop) amb un bon port; plantacions d'oliveres, ametllers, figueres i altres arbres es troben a la part interior. Louata és un nom amazic comú. Proper, 4 km al nord, hi ha el jaciment arqueològic de Ras Bou Tria, amb les restes d'Acholla.
# Adamo Telecom Iberia

Adamo Telecom, legalment Adamo Telecom Ibèria, S.A.O., és un proveïdor de serveis d'internet per fibra òptica en modalitat FTTH, telefonia fixa i telefonia mòbil que opera a Espanya sobre xarxa pròpia i en determinades zones a través de xarxes neutres. Va ser el primer operador a oferir 100 Mbps i, més endavant, el primer a oferir una amplada de banda fins a 1.000 Mbps. Des de febrer de 2017 és propietat del fons d'inversió EQT.

## Història

Fundada a Suècia en 2004 sota el nom Adamo Bredband, prestava servei exclusivament en aquest país.
En 2007 es va crear la matriu espanyola amb el propòsit de comercialitzar els seus productes a través de la xarxa neutra ASTURCON, creada per a prestar servei en les zones de la conca minera d'Astúries, sent el primer operador a oferir serveis de 100 Mbps simètrics.
En 2010 la filial espanyola es va separar de la matriu sueca constituint-se com Adamo Telecom Ibèria, S.A., moment en el qual va començar a construir la seva primera xarxa FTTH pròpia en el districte 22@ de Barcelona. Durant els següents anys va estendre la seva xarxa per Catalunya, Sevilla i Madrid, a més d'operar les xarxes FTTH obertes a Astúries, Ermua i Quintanadueñas.
En 2013 augmenta novament l'amplada de banda a 300 Mbps simètrics en les seves xarxes pròpies i, des de 2014, ofereix accés a Internet a velocitat de 1.000 Mbps de descàrrega i 200 Mbps de pujada.
En 2015 va començar a oferir serveis de telefonia mòbil usant la xarxa d'Orange.
En 2017 el fons d'inversió EQT Mid Market va adquirir Adamo Telecom Ibèria, S.A.
La companyia ha anat millorant les prestacions ofertes, augmentant la seva amplada de banda de pujada. Des de l'any 2020 ofereixen servei simètric amb 1.000 Mbps de descàrrega i 1.000 Mbps de pujada.

## Referències

* 1 2 «Fredrik Gillström, CEO de Adamo: “Me gustaría que Telefónica diese servicio utilizando nuestra fibra”». El Español, 2018. [Consulta: 27 febrer 2021].
* ↑ Carrillo Garcia, Joan. Models de desplegament i gestió de xarxes de nova generació. (tesi). Barcelona: Universitat Pompeu Fabra, 2013, p. 19.
* ↑ «Datos Generales de ADAMO TELECOM IBERIA SA». eInforma. [Consulta: 27 febrer 2021].
* ↑ «Adamo lleva su fibra a zonas rurales de 15 provincias tras sumar Navarra, Lugo y Castilla-La Mancha». Xataka, 18-01-2018. [Consulta: 27 febrer 2021].
* ↑ Velasco, J.J. «Adamo ofrece FTTH de 300 Mbps en Barcelona, Lleida y Viladecans». hipertextual, 18-02-2013. [Consulta: 27 febrer 2021].
* ↑ Cid, Mikel. «Adamo entra en la telefonía móvil con el giga con reducción de velocidad más barato». Xataka, 27-01-2015. [Consulta: 27 febrer 2021].
* ↑ Díaz, Tina. «El grupo sueco EQT compra el 80% de la operadora Adamo Telecom». Expansión, 18-01-2017. [Consulta: 27 febrer 2021].
* ↑ Sacristán, Laura. «Adamo se apunta a la vuelta al cole con descuentos, una fibra más rápida y una nueva tarifa móvil con 40 GB». Xataka, 28-08-2020. [Consulta: 28 febrer 2021].

## Enllaços externs

* Página oficial
* Adamo Fiberhoods, iniciativa de sol·licitud de fibra per ciutats.
# Ahmad II ibn Ali

Àhmad II ibn Alí o Ahmed Bey (àrab: أحمد باي بن علي باي, Aḥmad Bāy b. ʿAlī Bāy) (La Marsa, 13 d'abril de 1862 - 19 de juny de 1942) fou bei de Tunis, de la dinastia hussaynita de Tunísia, del 1929 al 1942. Era fill d'Ali Muddat ibn al-Husayn.
Fou declarat príncep hereu del seu cosí Muhammad VI al-Habib el 14 de gener de 1928 i el va succeir quan aquest va morir l'11 de febrer de 1929. El corrent nacionalista del país estava representat pel moviment Destur, però els seus dirigents eren d'avançada edat i poc decidits. El 1934 a la reunió de Ksar Lehlel, el Destur es va dividir en dos fraccions: el Destur i el Neo Destur, aquest darrer dirigit per Habib Burguiba.
L'11 de juliol de 1940 es va establir a París el govern del general Henri Philippe Pétain i el 26 de juliol Jean Pierre Esteva era nomenat resident a Tunísia. El 24 de setembre de 1941 Charles de Gaulle establí el seu govern a l'exili a Londres. Els nacionalistes tunisians es van dividir entre col·laboracionistes i gaullistes; el vell Destur va donar suport a les noves autoritats de Vichy, mentre Burguiba donava suport a de Gaulle.
Àhmad II va morir el 19 de juny de 1942. El va succeir el seu cosí Muhammad VII al-Munsif, fill de Muhammad V al-Nasir. Va deixar deu fills i vuit filles. Entre els fills, el setè, el príncep Sidi Muhammad al-Taib (El Taïeb), fou cap de la casa reial del 1964 (o 1969) fins a la seva mort a Cartago el 29 d'abril de 1989.

## Bibliografia

* El Mokhtar Bey, Les Beys de Tunis 1705-1957. Tunis, 2002.

## Enllaços externs

* « Obsèques du bey de Tunis, Ahmed Pacha », Les actualités françaises, 10 juillet 1942 (francès)
# Acacèsion

Acacèsion (en grec antic Ἀκακήσιον) era una ciutat de l'Arcàdia del districte de Parràsia, al peu d'un turó que portava el mateix nom. Estava situada a 36 estadis de la via que anava de Megalòpolis a Figàlia.
Pausànias diu que va ser fundada per Àcac, un fill de Licàon, que segons algunes tradicions va criar en aquell lloc al déu Hermes. Dalt del turó hi havia una estàtua de pedra d'Hermes Acaci. A quatre estadis de la ciutat hi havia el famós temple de Despina, vora Licosura. Probablement, el temple s'aixecava dalt del turó, on hi ha les restes d'una església dedicada a Sant Elies.
Pausànias diu també que els habitants d'Acacèsion la van abandonar per anar a viure a Megalòpolis, quan es va fundar aquesta ciutat l'any 371 aC.

## Referències

* ↑ Smith, William (ed.). «Acacesium». Dictionary of Greek and Roman Geography (1854). [Consulta: 14 desembre 2020].
* ↑ Pausànias. Descripció de Grècia, VIII, 23,4
# Albert Edelfelt

Albert Edelfelt (suec: Albert Gustaf Aristides Edelfelt) (Kiala manor, 21 de juliol de 1854 - Haiko, 18 d'agost de 1905) va ser un pintor finlandès.
Era fill d'un arquitecte suec, estudià a la Universitat de Hèlsinki. El 1874, es traslladà a París on va seguir els cursos de Jean-Léon Gérôme i s'interessà pel corrent artístic del naturalisme pictòric. El 1881, coneix Gustave Courtois i a Jules Bastien-Lepage al qual admira. També és presentat a Émile Zola, Alphonse Daudet i Pierre Puvis de Chavannes. Es convertí en el principal realista de Finlàndia. És autor d’un famós retrat de Pasteur (1885), propietat de l’Estat francès.
Tenia com alumne a Léon Bakst.

## Galeria d'imatges

* Louis Pasteur, 1885, Musée d'Orsay, Paris.
* Le Jardin du Luxembourg, 1887, Ateneum, Helsinki.

## Referències

* ↑ «Albert Edelfelt». Gran Enciclopèdia Catalana. Barcelona: Grup Enciclopèdia Catalana.
# Alcalá de la Vega

Alcalá de la Vega és un municipi de la província de Conca, a la comunitat autònoma de Castella-La Manxa.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Rufo Montero Morata | PSOE | 14/06/2003 |
| 2007 - 2011 | Maria Carmen Ruiz Cano | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Alberto García-Aspe Mena

Alberto García-Aspe Mena (Ciutat de Mèxic, 11 de maig de 1967) és un futbolista mexicà retirat de la dècada dels 90.
Amb 109 partit disputats, és un dels jugadors que més partits ha jugat amb la selecció mexicana. Ha disputat tres Mundials (1994, 1998 i 2002). Pel que fa a clubs, ha destacat principalment a UNAM Pumas i Necaxa. Guanyà quatre campionats, 1991 amb Pumas i 1995, 1996 i 1997 amb Necaxa. En total jugà 518 partits, marcà 142 gols, i donà 51 assistències a la Primera Divisió Mexicana. Amb la selecció fou campió de la Copa Confederacions de l'any 1999.

## Referències

* ↑ «El Porvenir». Arxivat de l'original el 2007-09-28. [Consulta: 2 juny 2010].
* ↑ International statistics at rsssf
* ↑ «Alberto Garcia Aspe». 123football.com. Arxivat de l'original el 28 de setembre 2007. [Consulta: 1r gener 2017].

## Enllaços externs

* Perfil a National Football Teams
* Partits internacionals
* Medio Tiempo
# Agri

«Agri» té aquests significats:
* Agri (riu), riu del sud d'Itàlia
* Província d'Ağrı a Turquia
* Ağrı, ciutat de Turquia
* Agri (fill de Portàon)
* Agri (fill d'Odisseu)
# Al-Maghribí

Al-Maghribí és el nom dels següents personatges:
* Abd al-Qadir al-Maghribí (1867-1956), periodista sirià co-fundador de l'acadèmia àrab de Damasc
* Abu-l-Hàssan Alí ibn al-Hussayn al-Maghribí, funcionari hamdànida i després fatimita, membre de la família dels Banu l-Maghribí
* Abu-l-Qàssim al-Hussayn ibn Alí al-Maghribí, o al-wazir al-Maghribi
* Al-Hussayn ibn Alí al-Maghribí (s. X), alt funcionari que va servir a abbàssides, ikhxídides i hamdànides
* Ibn Saïd al-Maghribí
* Muhyí-d-Din al-Maghribí
* Samàwal al-Maghribí, matemàtic, astrònom i metge del segle XII
# Albert Bruylandt

Albert Bruylandt (Stabroek, Ninove, 4 de setembre de 1921) fou un ciclista belga, professional des del 1941 fins al 1955. Es va especialitzar en el ciclisme en pista. Va aconseguir 4 victòries en curses de sis dies.

## Palmarès

* 1948
** 1r als Sis dies d'Anvers (amb René Adriaenssens)
* 1951
** 1r als Sis dies de Gant (amb René Adriaenssens)
** 1r als Sis dies de Londres (amb René Adriaenssens)
** 1r als Sis dies de París (amb René Adriaenssens)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Alima (cràter)

Alima és un cràter d'impacte en el planeta Venus de 10,3 km de diàmetre. Porta el nom d'un antropònim tàtar, i el seu nom va ser aprovat per la Unió Astronòmica Internacional el 1994.

## Referències

* ↑ «Alima». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus